stanford-oval/wikipedia huggingface dataset:
ריצ'רד אקסל
פרס נובל

לקראת סוף שנות השמונים, החל אקסל לחקור יחד עם לינדה באק, כיצד קולט המוח גירויים חיצוניים שונים, ובאופן ספציפי, איך ריח מסוים מתורגם במוח מבחינה מולקולרית, כך שתיווצר הבנה מסוימת שלו, וכיצד למעלה מ-1,000 גנים שונים מעצבים את הדרך בה אנו קולטים ומבינים גירויי ריחות חיצוניים. גנים אלה יוצרים שורה של רצפטורים, ובהם נוירונים, המצויים על גבי הנחיריים. הנוירונים הללו שולחים אותות חשמליים ישירות לאזור שאחראי על הריח במוח (olfactory bulb). משם, נשלחים אותות חשמליים, הן לאזורי עיבוד גבוהים יותר במוח והן לאזורים האחראיים על רגשות. במחקרם הם גם בדקו כיצד פועל במוחנו חוש הריח ומדוע אנו מסוגלים לחוש לא פחות מ-10,000 סוגי ריח שונים. הם מצאו שריחות נקלטים על ידי כמה רצפטורים שונים והאותות מהרצפטורים השונים מתכנסים לאותה נקודה במוח. המחקר שלהם התמקד בהבנת הצד הגנטי של חוש הריח. מאמרם של אקסל ובאק בעניין זה פורסם באפריל 1991 ואת פרס נובל לפיזיולוגיה או לרפואה הם קיבלו כעבור 13 שנה.
ראו גם

תתרנות
קולטן
קולטן חישה
שברולט לייקווד

| --- | --- |

Chevrolet Lakewood שנת 1962
 מאפיינים כלליים
 נקרא גם:  Chevrolet Corvair Lakewood station wagon
 יצרן:  שברולט
 שנות ייצור:  1961–1963
 הרכבה:  ארצות הברית ארצות הברית
 חברת אם:  ג'נרל מוטורס
 מרכב:  Rear-engine, rear-wheel-drive layout
 אורך:  4,572 מ"מ
 רוחב:  1,699 מ"מ
 גובה:  1,303 מ"מ
 משקל:  1,212 ק"ג
 בסיס גלגלים:  2,743 מ"מ
 מפרט טכני
 מנוע:  6 צילינדרים 2,296 סמ"ק, המפיק 81 כ"ס ב-4,400 סל"ד (מנוע אחורי)  6 צילינדרים 2,296 סמ"ק, המפיק 85 כ"ס (מנוע אחורי)  6 צילינדרים 2,400 סמ"ק, המפיק 99 כ"ס (לדגמי תמסורת אוטומטית בלבד מסדרת "Corvair Monza series 900") (מנוע אחורי)
 הילוכים:  תמסורת ידנית - 3 מהירויות  תמסורת אוטומטית  - 2 מהירויות מתוצרת ג'נרל מוטורס מסוג "Powerglide" (אנ')
שברולט לייקווד (באנגלית: Chevrolet Lakewood) היא מכונית סטיישן, שהוגדרה כמכונית קומפקטית, מתוצרת יצרנית הרכב האמריקאית שברולט אשר יוצרה  בין השנים 1961–1963.
דגם ה"שברולט לייקווד" בוסס על הדגם המשפחתי שברולט קורווייר.
יוצרו 32,120 יחידות, מתוכם 2,362 יחידות בעלות גיר אוטומטי מסדרת "Corvair Monza series 900".
מאפיינים

5 דלתות
מנוע אחורי מסוג "Flat-six engine" (אנ')
סדרות "שברולט לייקווד" (כחלק מסדרות שברולט קורווייר)

"Corvair series 500" (משנת 1961)
"Corvair series 700" (דגם מפואר, משנת 1961)
"Corvair Deluxe series 700"  (דגם מפואר משנת 1962)
"Corvair Monza series 900" (תמסורת אוטומטית 2 מהירויות)
תמונות

"שברולט לייקווד"
"שברולט לייקווד" שנת 1962  - מבט למנוע האחורי
"שברולט לייקווד" שנת 1961
"שברולט לייקווד" שנת 1961
ראו גם

שברולט
שברולט קורווייר
הערות שוליים

↑  (EN) John Gunnell, Standard Catalog of American Cars 1946–1975, Krause Publications, 2002, ISBN 0-87341-027-0.
שילוב מערכות

בהנדסה ובמחשבים, שילוב מערכות או אִינְטֶגְרַצְיָה (באנגלית: system integration) היא פעולת החיבור של רכיבים ושל תתי-מערכות לקבלת מערכת יחידה, ווידוא שתתי-המערכות פועלות יחד כמערכת שלמה. בעולם טכנולוגיות המידע, אינטגרציה היא תהליך הקישור הפיזי או הפונקציונלי של מערכות מחשוב ויישומי מחשב שונים, על מנת שיפעלו יחד כמערכת שלמה ומתואמת.
תפקידו של משלב מערכות (אינטגרטור) הוא לחבר מערכות נפרדות תוך שימוש במגוון טכניקות כדוגמת תקשורת נתונים, Business Process Management, Enterprise Application Integration, או תכנות ידני.
סקירה

מערכת מהווה צבר של תתי-מערכות המשתפות פעולה, כך שהמערכת בכללותה תספק פונקציונליות-על מסוימת. שילוב מערכות כולל את השילוב של מערכות קיימות אשר בדרך כלל מנותקות אחת מהשנייה. כמו כן, שילוב מערכות עוסק בהקניית ערך מוסף למערכת - יכולות אשר מתאפשרות רק בזכות האינטראקציות בין תתי-המערכות.
בעולם "המחובר" המודרני, תפקידם של מהנדסי אינטגרציה צובר חשיבות: יותר ויותר מערכות מתוכננות לתמוך בחיבוריות, הן עם מערכות שנמצאות בפיתוח והן עם מערכות שכבר נפרסו.
כישורים נדרשים

מהנדס אינטגרציה נדרש להיות בעל טווח רחב של כישורים, ובדרך כלל הוא מתאפיין ברוחב ידיעותיו אך לא בעומק ידיעותיו בתחום ספציפי. בדרך כלל כישורים אלה כוללים הנדסת תוכנה וחומרה, פרוטוקולי תקשורת וכישורים כלליים לפתרון בעיות. סביר שהבעיות שיצטרך לפתור לא נפתרו עדיין בעבר חוץ מאשר במובן הרחב ביותר, ונראה שהן יכללו אתגרים חדשים המגיעים מכיוונם של מספר רב של מהנדסים. תפקידו של מהנדס האינטגרציה הוא "לקשור את הכל יחד".
ראו גם

Enterprise Service Bus
Enterprise Application Integration
בדיקות אינטגרציה
Continuous integration
| --- | --- |
בקרת זהויות :  NLI: 987007549428205171  NKC: ph126377
שברולט מונזה (סין)

ערך זה עוסק במכונית "שברולט מונזה" המיוצרת בסין. אם התכוונתם ל"שברולט מונזה" מתוצרת שברולט שיוצרה בארצות הברית ובקנדה, ראו .
| --- | --- |

Chevrolet Monza (China))
 מאפיינים כלליים
 יצרן:  SAIC-GM  ("SAIC-GM" בשיתוף ג'נרל מוטורס וסאיק מוטור)
 שנות ייצור:  2019 – היום
 הרכבה:  הרפובליקה העממית של סין הרפובליקה העממית של סין
 מודל קודם:  Chevrolet Cavalier (China)
 חברת אם:  רישיון שברולט
 פלטפורמה:  GM-PATAC K
 אורך:  4,614-4,630 מ"מ
 רוחב:  1,798 מ"מ
 גובה:  1,485 מ"מ
 משקל:  1,225-1,265 ק"ג
 בסיס גלגלים:  2,640 מ"מ
 מפרט טכני
 מנוע:  3 צילינדרים 999 סמ"ק המפיק 123 כ"ס ב-5,600 סל"ד (מגדש טורבו)  3 צילינדרים, 1,349 סמ"ק המפיק 161 כ"ס ב-5,600 סל"ד (מגדש טורבו)
 הילוכים:  תמסורת ידנית - 6 מהירויות  תמסורת אוטומטית - 6 מהירויות  תמסורת 6 מהירויות מסוג "Dual-clutch transmission" (אנ')
 מהירות מרבית:  180 קמ"ש (מנוע 1.0 ליטר, מגדש טורבו)  195 קמ"ש (מנוע 1.3 ליטר, מגדש טורבו)
 צריכת דלק:  5.2 ליטר ל-100 ק"מ (מנוע 1.0 ליטר, מגדש טורבו)  5.8 ליטר ל-100 ק"מ (מנוע 1.3 ליטר, מגדש טורבו)
שברולט מונזה (סין) (באנגלית: Chevrolet Monza (China)) היא מכונית משפחתית מתוצרת יצרנית הרכב הסינית SAIC-GM (אנ') (בסינית: 上汽通用汽车, שם מלא: SAIC General Motors Corporation Limited, שם רשמי: Shanghai General Motors Company Ltd, Shanghai GM), חברת בת של סאיק מוטור, אשר מיוצרת ברישיון שברולט משנת 2019 ועד היום.
"SAIC-GM" מתמקדת במכירת דגמי שברולט, ביואיק וקאדילק בסין.
דגמים

"320T".
"RS 330T".
מאפיינים

דגם "שברולט מונזה (סין)" הוצג לראשונה בתערוכת המכוניות הבינלאומית "Auto Guangzhou" (אנ') ב-21 במרץ 2019.
4 דלתות - סדאן.
5 נוסעים.
פלטפורמה "שברולט מונזה (סין)" זהה לפלטפורמה של הדגמים: "Buick Excelle GT" (אנ') ו-"Buick GL6" (אנ').
מנוע קדמי.
מנוע בנזין.
מגדש טורבו.
קיבולת מכל דלק - 44 ליטר.
תאוצה בין 0–100 קמ"ש היא 11.9 שניות (מנוע 1.0 ליטר מגדש טורבו).
תאוצה בין 0–100 קמ"ש היא 8.4 שניות (מנוע 1.3 ליטר מגדש טורבו).
תמונות

"שברולט מונזה" (סין), 2019
"שברולט מונזה" (סין), 2019
"שברולט מונזה" (סין), 2019
"שברולט מונזה" (סין), 2019
"שברולט מונזה" (סין), 2019
"שברולט מונזה" (סין), 2019
"שברולט מונזה" (סין), 2019
"שברולט מונזה" (סין), 2019
ראו גם

שברולט מונזה
שברולט טראקר (סין)
הערות שוליים

↑  "שברולט מונזה (סין)" gmauthority.com/blog/2019/01/new-details-about-all-new-chevrolet-monza-sedan
↑  "שברולט מונזה (סין)" motor1.com/news/276351/chevy-reviving-monza-china
↑  "שברולט מונזה (סין)" מודל 2020 icarros.com.br/noticias/geral/preco-do-chevrolet-monza-2020
רמת פלאנט

| --- | --- |
אין תמונה חופשית
 מידע כללי
 על שם:  כוכב לכת 
 גובה:  722 מ' 
 מיקום:  אזור הברית האנטארקטית,
 קואורדינטות:  71°13′00″S 68°47′00″W﻿ / ﻿71.2167°S 68.7833°W﻿ / -71.2167; -68.7833
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהרמת פלאנט(למפת חצי האי האנטארקטי רגילה) בסיס חנרל ברנרדו אוהיגינס ריקלמהרמת פלאנט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמת פלאנט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמת פלאנט
 
רמת פלאנט או רמת כוכבי הלכת (באנגלית: Planet Heights) היא רמה של פסגות שאינן מכוסות קרח, בחלקו המזרחי של האי אלכסנדר שבאנטארקטיקה.
אורכה של הרמה 44 קילומטרים (בכיוון צפון - דרום).
הרמה מצויה בין הקצה הדרומי של רכס למיי לבין מפרץ ג'ורג' השישי.
אוכף מילקי ויי הוא אוכף המקשר בין רמת פלאנט לבין רכס למיי.
גובה הרמה 722 מטרים מעל פני הים.
היסטוריה > גילוי ומיפוי הרכס

רכס ההרים מופה לראשונה בשנת 1960 על ידי משלחת חקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.
היסטוריה > מקור השם

שם הרמה ניתן לה על ידי הוועדה המייעצת לשמות אנטארקטיים של בריטניה, בהתייחס לשמות האתרים סביבה, הקרויים על שם גופים במערכת השמש או קשורים לה: אסטרונומים, לוויינים, כוכבי הלכת או הקשורים אסטרולוגיה ואסטרופיזיקה.
קרחוני הרמה קרויים על שמות כוכבי הלכת ובכללם פלוטו - למעט כדור הארץ.
הערות שוליים

1 2 3 4 5 6  מידע גאוגרפי והיסטורי
↑  מידע גאוגרפי
↑  שבאותה עת נחשב לכוכב לכת
שיזף רפאלי

| --- | --- |

 לידה:  7 ביוני 1955 (בן 69) ישראל 
 ענף מדעי:  למידה משולבת מחשב, תקשורת מתווכת מחשב, ערך מידע, שוקי מידע באינטרנט, תרבות אינטרנט
 מקום מגורים:  ישראל, ארצות הברית
 מקום לימודים:  אוניברסיטת סטנפורד  אוניברסיטת המדינה של אוהיו  אוניברסיטת חיפה 
 מוסדות:  אוניברסיטת מישיגן  אוניברסיטת חיפה  שנקר - בית ספר גבוה להנדסה ולעיצוב 
 בן או בת זוג:  ענת רפאלי 
 rafaeli.net
 תרומות עיקריות
 כתב את הספר "לוטוס 3-2-1" ו-"NetWork and NetPlay" הקים וערך את The Journal of Computer Mediated Communication
 
רפאלי מנחה את טקס הפתיחה של כנס "ויקימניה 2011"
שיזף רפאלי (נולד ב-7 ביוני 1955) הוא נשיא מכללת שנקר. מחלוצי האינטרנט בישראל, חוקר ומרצה בתחום מערכות מידע, תקשורת מתווכת מחשב, וניהול ידע ומידע. רפאלי הוא נשיא מכללת שנקר, עומד בראש מרכז שגיא לחקר האינטרנט (לשעבר המרכז לחקר חברת המידע), עמית מחקר בכיר במוסד שמואל נאמן, והוא בעל טור בעיתונות הישראלית. בין השנים 2005–2011 שימש ראש בית הספר לניהול באוניברסיטת חיפה. עבודתו המדעית זכתה לפרסום במאות מאמרים בכתבי עת והוא כתב כמה ספרים. התרומות המדעיות העיקריות שלו עוסקות בשאלות של אינטראקטיביות, חקר רשתות, ערך המידע, שיתוף במידע והיצף מידע, ריבוי משימות וקהילות וירטואליות.
ביוגרפיה

רפאלי נולד בקיבוץ מעגן מיכאל. הוא בנם של אליעזר רפאלי ושל דבורה רפאלי (אשכול), בתו של לוי אשכול. למד בבית הספר הריאלי בחיפה. שירת בצה"ל ביחידות שונות, והמשיך בשירות קבע כקצין שריון, קמב"ץ ומפקד פלוגת טנקים.
שימש כרכז חינוכי של הפנימייה הצבאית לפיקוד שליד בית הספר הריאלי בחיפה. לאחר מכן ריכז פעילות של משרד החוץ במערב התיכון ובחוף המערבי של ארצות הברית.
רפאלי הוא בעל תואר ראשון מאוניברסיטת חיפה, תואר שני מאוניברסיטת המדינה של אוהיו (OSU) ותואר שני ודוקטור מאוניברסיטת סטנפורד. קיבל מינוי פרופסור גם באוניברסיטה העברית בירושלים, באוניברסיטת סטנפורד שבקליפורניה, באוניברסיטת מישיגן בארצות הברית ובאוניברסיטת סידני באוסטרליה.
בשנות השמונים והתשעים של המאה העשרים שימש מרצה בבית הספר למנהל עסקים של האוניברסיטה העברית. לימד כפרופסור אורח באוניברסיטאות אוהיו סטייט, קליפורניה (ברקלי), וירג'יניה, ומישיגן בארצות הברית, וב-Essec, ו-CIIM, במרכז הבינתחומי הרצליה, באוניברסיטה הפתוחה בישראל ובטכניון.
רפאלי היה מעורב בהקמת מספר מיזמים בתחום האינטרנט בישראל ובעולם, כולל כתבי עת מדעיים מקוונים, אתרי שיתוף ידע, שימושי אינטרנט בממשל על בסיס ויקי ובמשחקי מחשב לצורכי למידה ומטרות ארגוניות.
רפאלי עוסק בייעוץ לגופים ממשלתיים ובינלאומיים, בהם משרדי החוץ, משרד המסחר והתעשייה וארגון אונסק"ו. הוא חבר בוועדות העריכה של מספר כתבי עת מדעיים ודירקטור במספר חברות לתועלת הציבור ובמלכ"רים, בהם שירות ייעוץ לאזרח, להב"ה - לצמצום הפער הדיגיטלי בחברה הישראלית, StartUpSeeds ו-NPTech. בשנת 1990, ביחד עם יורם מיתקי וזאב מעוז היה בצוות מומחים שמינה צה"ל לאבחון עבודת החמ"לים (חדרי מלחמה) ולפיתוח תורה וכלים לשיפור תפקודם ופעילותם מול יחידות ומול חמ"לים אחרים, תוך התמקדות באיסוף מידע, תקשורת וקבלת החלטות. הצוות סיים פעילותו בשנת 1994 ומסקנותיו יישומו ביחידות צה"ל השונות.
החל מדצמבר 2013, הוא חבר הוועד המנהל של עמותת ויקימדיה ישראל.
שיזף רפאלי הוא חבר ההנהלה המדעית של מרכז המצוינות לחקר למידה בעידן המידע (LINKS).
בפברואר 2020 נבחר לנשיא מכללת שנקר, ונכנס לתפקיד זה באפריל 2020.
רפאלי מתגורר בחיפה, נשוי לפרופ' ענת רפאלי ואב לשלושה ילדים.
פרסומים

בשנת 1989 הוציא לאור יחד עם שלמה לזר את הספר "לוטוס 3-2-1", שהיה ספר חלוצי בתחום הגיליון האלקטרוני בשפה העברית. הוא היוצר של תוכנת ניתוח הנתונים הסטטיסטי וספר הלימוד המלווה אותה, "ננס".
ב-1995 הקים וערך את כתב העת המדעי בתחום תקשורת מתווכת מחשב,"The Journal of Computer Mediated Communication", אחד מכתבי העת המדעיים הראשונים והמובילים בתחומו, אשר יצא לאור במהדורה מקוונת בלבד, ללא מקבילה מודפסת. תכניו היו פתוחים לכל בגישה פתוחה.
במרוצת השנים כתב טורים שבועיים בנושאים שונים בעיתוני העסקים "גלובס" ו"כלכליסט", בעיתון "הארץ" ובאתר החדשות ynet. כתב וערך מספר ספרים, בהם הספר על קהילות וירטואליות "NetWork and NetPlay", ועשרות מאמרים מדעיים.
פרסם סדרה של 24 הרצאות מוקלטות לפודקאסט תחת הכותרת: "המחשב, הרשת ועידן המידע: מסע רדיופוני בין טכנולוגיה, תרבות וכלכלה".
ביחד עם דפנה רבן יצר את סימולציית משחק העסקים: "דוכן הלימונדה".
רפאלי עוסק בחקר תרבות, עסקים וארגונים בהקשרים דיגיטליים.
פרסים

רפאלי זכה בפרס החוקר הצעיר המצטיין של ה-AERA בשנת 1985. על עבודתו ופועלו בתחום מערכות אינטרנטיות חלוציות כמו כפיות, שוונג ומקום. היה שותף לתג "מלאכים ברשת" בשנים 2005–2008.
הערות שוליים

↑  ביוגרפיה בדף הבית
↑  שיזף רפאלי – נשיא חדש לשנקר, באתר ערב רב, 9 בפברואר 2020
↑  Network and Netplay: Virtual Groups on the Internet, באתר אמזון (באנגלית)
| לוי אשכול |
| --- | --- | --- |
| אירועים מרכזיים בעת כהונתו כראש ממשלה | הממשלה ה-11: ביטול הממשל הצבאי על ערביי ישראל (1964) • קבורת זאב ז'בוטינסקי בישראל (1964) • חנוכת מוביל המים הארצי (1964) • ביקור האפיפיור פאולוס השישי בישראל (1964) • הסכם הסחר בין ישראל והשוק האירופאי המשותף (1964) הממשלה ה-12: מזכר ההבנה בין ישראל וארצות הברית (1965) • פרשת בן ברכה (1965) • הבחירות לכנסת השישית  הממשלה ה-13: מיתון 1966 בישראל • ביקור קונרד אדנאואר בישראל (1966) • ביקור לוי אשכול באפריקה (1966) • תקופת ההמתנה ומלחמת ששת הימים (1967) • הקמת מפלגת העבודה הישראלית (1968) • הוועידה הכלכלית היהודית העולמית (1968) |  |
| כללי | ביקורי לוי אשכול בארצות הברית • אזרחים תומכי אשכול • הנאום המגומגם • כל בדיחות אשכול • הלוויית לוי אשכול |  |
| הנצחת לוי אשכול | יד לוי אשכול ובית לוי אשכול • פרס היצירה לסופרים עבריים • חבל אשכול • מועצה אזורית אשכול • גן לאומי אשכול • מאגר אשכול • מגדל אשכול • שדרות לוי אשכול |  |
| משפחתו | בנות זוג: רבקה מהרשק (1927–1922) • אלישבע קפלן (1959–1930) • מרים אשכול (1969–1964)  נועה אשכול (בתו) • תמה שוחט (בתו) • עפרה נבו (בתו) • אליעזר רפאלי (חתנו) • אברהם שוחט (חתנו) • ברוך נבו (חתנו) • שיזף רפאלי (נכדו) • אשכול נבו (נכדו) |  |
| --- | --- |
בקרת זהויות :  NLI: 987007305792905171  BnF: cb135229809 (data)  ISNI: 0000 0000 0132 0541  LCCN: n88614744  ORCID: 0000-0002-0937-5621  SUDOC: 070987793  VIAF: 69088390   WorldCat (עם VIAF): 69088390
שברולט מונזה

ערך זה עוסק ב"שברולט מונזה" שיוצרה בארצות הברית ובקנדה. אם התכוונתם ל"שברולט מונזה" המיוצרת בסין, ראו .
| --- | --- |

Chevrolet Monza, דגם הצ'בק, שנת 1978
 מאפיינים כלליים
 יצרן:  שברולט
 שנות ייצור:  1974–1980
 הרכבה:  ארצות הברית ארצות הברית  קנדה קנדה
 מודל קודם:  שברולט וגה
 מודל אחריו:  שברולט קווליר
 חברת אם:  ג'נרל מוטורס
 סיווג:  מכונית קופה  מכונית סטיישן
 מרכב:  Front-engine, rear-wheel-drive layout (אנ')
 פלטפורמה:  GM H platform (1971) (אנ')
 אורך:  4,516-4,569 מ"מ
 רוחב:  1,661-1,808 מ"מ
 גובה:  1,265-1,275 מ"מ
 משקל:  1,167-1,258 ק"ג
 בסיס גלגלים:  2,468 מ"מ
 מפרט טכני
 מנוע:  4 צילינדרים, 2.3 ליטר (2,287 סמ"ק) המפיק 79 כ"ס ב-4,200 סל"ד, יחס דחיסה 8.0:1  4 צילינדרים, 2.5 ליטר המפיק 85 כ"ס  V6 צילינדרים, 3.2 ליטר המפיק 90 כ"ס, 115 כ"ס, 130 כ"ס  V6 צילינדרים, 3.8 ליטר המפיק 115 כ"ס  V8 צילינדרים, 4.3 ליטר (4,301 סמ"ק) המפיק 112 כ"ס ב-3,600 סל"ד, יחס דחיסה 8.5:1  V8 צילינדרים, 5.0 ליטר  V8 צילינדרים, 5.7 ליטר (5,733 סמ"ק המפיק 126 כ"ס
 הילוכים:  תמסורת ידנית - 3 מהירויות  תמסורת ידנית - 4 מהירויות  תמסורת ידנית - 5 מהירויות  תמסורת אוטומטית - 3 מהירויות
 מהירות מרבית:  165 קמ"ש (מנוע 2,287 סמ"ק המפיק 79 כ"ס בדגם הצ'בק קופה)  185 קמ"ש (מנוע 4,301 סמ"ק המפיק 112 כ"ס בדגם הצ'בק קופה)  190 קמ"ש (מנוע 4,733 סמ"ק המפיק 126 כ"ס, תמסורת אוטומטית - 3 מהירויות בדגם הצ'בק קופה)
 צריכת דלק:  11.6 ליטר ל-100 ק"מ (מנוע 2,287 סמ"ק המפיק 79 כ"ס, תמסורת ידנית - 3 מהירויות בדגם הצ'בק קופה)  10.8 ליטר ל-100 ק"מ (מנוע 2,287 סמ"ק המפיק 79 כ"ס, תמסורת ידנית - 4 מהירויות בדגם הצ'בק קופה)  12.9 ליטר ל-100 ק"מ (מנוע 4,301 סמ"ק המפיק 112 כ"ס, תמסורת אוטומטית - 3 מהירויות בדגם הצ'בק קופה)  16.7 ליטר ל-100 ק"מ (מנוע 4,733 סמ"ק המפיק 126 כ"ס, תמסורת אוטומטית - 3 מהירויות בדגם הצ'בק קופה)
שברולט מונזה (באנגלית: Chevrolet Monza) היא מכונית סוב-קומפקטית, 4 נוסעים, מתוצרת יצרנית הרכב האמריקאית שברולט חברת בת של קונצרן הרכב ג'נרל מוטורס שיוצרה ב-ארצות הברית ו-קנדה בין השנים 1974–1980.
סך הכול יוצרו 731,504 יחידות.
דגמי "שברולט מונזה" השתתפו במרוצי מכוניות בקטגוריית "IMSA GT Championship" (אנ') בארצות הברית ובקטגוריית "National Sports Sedan Series" (אנ') באוסטרליה.
דגמים

2+2 האצ'בק - 2 דלתות
קופה - 2 דלתות
האצ'בק - 2 דלתות
סטיישן - 2 דלתות
תמונות

"שברולט מונזה", שנת 1978 - סטיישן
"שברולט מונזה", שנת 1976 - קופה (Towne Coupe)
"שברולט מונזה", שנת 1977 - קופה (Towne Coupe) (צולם בצ'ילה)
"שברולט מונזה", דגם הצ'בק 2+2
"שברולט מונזה", דגם האצ'בק 2+2, שנת 1975
"שברולט מונזה" - קופה, (Towne Coupe) שנת 1977
"שברולט מונזה", דגם האצ'בק
"שברולט מונזה", דגם האצ'בק 2+2
"שברולט מונזה", במרוץ מכוניות "IMSA GT"
"שברולט מונזה", שנת 1975 בהכנה למרוץ מכוניות
ראו גם

שברולט
שברולט וגה
שברולט מונזה (סין)
לקריאה נוספת

דגמי "שברולט מונזה" - תמונות
הערות שוליים

↑  "שברולט מונזה" auto.howstuffworks.com/chevrolet-monza.
↑  Flammang, James M.; Kowalke, Ron (1999). Standard Catalog of American Cars: 1976–1999 (3rd ed.). Iola, Wisconsin: Krause Publications
↑  שברולט מונזה במרוצי מכוניות roadandtrack.com/motorsports/a5068/motorsports-flashback-chevy-monza-imsa-gt-racer
↑  "שברולט מונזה" הצ'בק שנת 1975 - מפרט טכני automobile-catalog.com/make/chevrolet_usa/monza_chevrolet/monza_chevrolet_hatchback
↑  דגמי שברולט מונזה - תמונות cargurus.com/Cars/Chevrolet-Monza-Overview
↑  שברולט מונזה - סטיישן nettiauto.com/chevrolet/monza
ריצ'רד איסטון

| --- | --- |
אין תמונה חופשית
 לידה:  22 במרץ 1933 מונטריאול, קנדה 
 פטירה:  2 בדצמבר 2019 (בגיל 86) ניו יורק, ארצות הברית 
 שם לידה:  ג'ון ריצ'רד איסטון
 מדינה:  קנדה 
 תקופת הפעילות:  מ-1953 
 עיסוק:  שחקן
 פרסים והוקרה:  פרס עולם התיאטרון (1958)  פרס טוני לשחקן הטוב ביותר במחזה (2001) 
 פרופיל ב-IMDb
 
ג'ון ריצ'רד איסטון (באנגלית: John Richard Easton;‏ 22 במרץ 1933 – 2 בדצמבר 2019) היה שחקן קנדי. היה מוכר בעיקר מהופעתו בתפקיד בריאן המונד בסדרת הטלוויזיה "האחים" של ה-BBC משנות השבעים של המאה העשרים.
ביוגרפיה

איסטון נולד במונטריאול שבקנדה, בנם של מרי לואיז ולאונרד אידל איסטון, מהנדס אזרחי. הוא החל לשחק בתיאטרון לילדים, ובגיל 17 עבר לאוטווה להופיע בתיאטרון רפרטוארי. איסטון שיחק בהפקות תיאטרון אחדות ובסרטי קולנוע.
ב-2002 כיכב איסטון בתפקיד הראשי בסדרה תיעודית בת שלושה חלקים של PBS על בנג'מין פרנקלין. בין 2005 ל-2011 הופיע בדמות בנג'מין פרנקלין בסדרה של פרסומות וקטעי וידאו על הבונים החופשיים שהופקו עבור הלשכה הגדולה של מסצ'וסטס A.F. & A.M.
ב-18 באוקטובר 2006, כשהופיע במחזה "חוף אוטופיה" מאת טום סטופארד בתיאטרון מרכז לינקולן, לקה בלבו והתמוטט. לבו פסק לפעום, והשחקן אית'ן הוק שהופיע לצדו הבין שנפילתו חמורה ושאל אם יש רופא בקהל, אחד מעובדי הבמה ניסה לבצע החייאה. אמבולנס הוזמן ואיסטון התאושש. הוא טופל לסידור הפרעת הקצב בלבו, וההצגה הועלתה אחרי עיכוב קצר.
ב-2008 נכלל שמו של איסטון בהיכל התהילה של התיאטרון האמריקני.
נפטר ב-2 בדצמבר 2019.
פילמוגרפיה > קולנוע

| שנה | שם | שם באנגלית | תפקיד |
| --- | --- | --- | --- |
| 1983 |  | Young Warriors | ברמן |
| 1989 | הנרי החמישי | Henry V | הקונסטאבל של צרפת שארל ד'אלברה |
| 1991 | רצח מן העבר | Dead Again | האב טימותי |
| 2000 | למצוא את פורסטר | Finding Forrester | פרופ' מתיוס |
| 2005 |  | Stealing Martin Lane | אד |
| 2005 |  | It's About Time | מר דוסון |
| 2005 |  | Pizza | מר מיטשל |
| 2008 | חלון פנורמי | Revolutionary Road | מר גיבינגס |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1971–1976 | האחים | The Brothers | בריאן המונד | סדרת טלוויזיה |
| 1982 | דוקטור הו | Doctor Who | קפטן סטפלי | סדרת טלוויזיה (4 פרקים) |
| 2002 | בנג'מין פרנקלין | Benjamin Franklin | בנג'מין פרנקלין | מיני-סדרה |
פילמוגרפיה > תיאטרון

"המלט" – קלאודיוס (1969, תיאטרון ליסאום
"The Invention of Love" – אלפרד אדוארד האוסמן בגיל 77 (2001)
"Noises Off" – סלסדון מאובריי (2001, התיאטרון המלכותי הלאומי)
הנרי הרביעי חלק ראשון וחלק שני – הנרי הרביעי (2003, מרכז לינקולן)
"חוף אוטופיה" – אלכסנדר בקונין / לאונטי איבייב / סטניסלב וורצל (2006, מרכז לינקולן)
"Elling" – אלפונס (2010, הפקה בברודוויי)
פילמוגרפיה > משחקי וידאו

Manhunt 2 – כלב שמירה (2007)
Grand Theft Auto V – נייג'ל (2013)
פרסים

| שנה | פרס | קטגוריה | סרט/תוכנית טלוויזיה/מחזה | תוצאה |
| --- | --- | --- | --- | --- |
| 2001 | פרס טוני | השחקן הטוב ביותר בתפקיד ראשי | The Invention of Love | זכייה |
| 2001 | פרס דרמה דסק | שחקן מצטיין במחזה |  | זכייה |
הערות שוליים

↑  "Richard Easton Biography (1933-)". www.filmreference.com.
↑  Stuart Miller (21 באפריל 2007). "Sometimes Not Just Curtains Fall Onstage". The New York Times. נבדק ב-2 ביוני 2018. {{cite web}}:  (עזרה)
↑  LincolnCenterTheater (16 באפריל 2010). "Richard Easton". YouTube. נבדק ב-2 ביוני 2018. {{cite web}}:  (עזרה)
↑  "The Coast Is Clear: Stoppard's Utopia Opens on Broadway". Playbill. 27 בנובמבר 2006. אורכב מ-המקור ב-30 בספטמבר 2007. נבדק ב-2008-04-10. {{cite news}}:  (עזרה)
↑  "Hamlisch, Lane, Birch, Tunick and Azenberg Among Theater Hall of Fame Inductees". www.playbill.com. אורכב מ-המקור ב-2014-03-10.
| פרס טוני לשחקן הראשי הטוב ביותר במחזה |
| --- | --- | --- |
| 1947–1975 | חוזה פרר / פרדריק מארץ' (1947) • הנרי פונדה / פול קלי / בזיל רת'בון (1948) • רקס הריסון (1949) • סידני בלקמר (1950) • קלוד ריינס (1951) • חוזה פרר (1952) • טום יוול (1953) • דייוויד ווין (1954) • אלפרד לאנט (1955) • פול מוני (1956) • פרדריק מארץ' (1957) • ראלף בלאמי (1958) • ג'ייסון רוברדס. (1959) • מלווין דאגלס (1960) • זירו מוסטל (1961) • פול סקופילד (1962) • ארתור היל (1963) • אלק גינס (1964) • וולטר מתאו (1965) • האל הולברוק (1966) • פול רוג'רס (1967) • מרטין בלסם (1968) • ג'יימס ארל ג'ונס (1969) • פריץ וויבר (1970) • בריאן בדפורד (1971) • קליף גורמן (1972) • אלן בייטס (1973) • מייקל מוריארטי (1974) • ג'ון קאני ווינסטון נטשונה (1975) |  |
| 1976–2000 | ג'ון ווד (1976) • אל פצ'ינו (1977) • ברנרד יוז (1978) • טום קונטי (1979) • ג'ון רובינשטיין (1980) • איאן מקלן (1981) • רוג'ר ריס (1982) • הארווי פירסטיין (1983) • ג'רמי איירונס (1984) • דרק ג'קובי (1985) • ג'אד הירש (1986) • ג'יימס ארל ג'ונס (1987) • רון סילבר (1988) • פיליפ בוסקו (1989) • רוברט מורס (1990) • נייג'ל הות'ורן (1991) • ג'אד הירש (1992) • רון ליבמן (1993) • סטיבן ספינלה (1994) • רייף פיינס (1995) • ג'ורג' גריזארד (1996) • כריסטופר פלאמר (1997) • אנתוני לפאליה (1998) • בריאן דנהי (1999) • סטיבן דיליין (2000) |  |
| 2001–הווה | ריצ'רד איסטון (2001) • אלן בייטס (2002) • בריאן דנהי (2003) • ג'פרסון מייס (2004) • ביל ארווין (2005) • ריצ'רד גריפית'ס (2006) • פרנק לנגלה (2007) • מארק ריילנס (2008) • ג'פרי ראש (2009) • דנזל וושינגטון (2010) • מארק ריילנס (2011) • ג'יימס קורדן (2012) • טרייסי לטס (2013) • בריאן קראנסטון (2014) • אלכס שארפ (2015) • פרנק לנגלה (2016) • קווין קליין (2017) • אנדרו גארפילד (2018) • בריאן קראנסטון (2019) • אנדרו ברנאפ (2021) • סיימון ראסל ביל (2022) • שון הייז (2023) ‏•‏‏ ג'רמי סטרונג (2024) |  |
| --- | --- |
בקרת זהויות :  GND: 173891977  ISNI: 0000 0000 6372 5616  LCCN: n87860067  SNAC: w6c61hg5  VIAF: 18746541   WorldCat (עם VIAF): 18746541
רתרפורדיום

.
רָתֵֿרְפֿוֹרְדְּיוּם (Rutherfordium) הוא יסוד מלאכותי, שסמלו הכימי Rf ומספרו האטומי 104. היסוד קרוי על שם הפיזיקאי ארנסט רתרפורד.
מאפיינים

רתרפורדיום הוא מתכת מעבר בעלת רדיואקטיביות גבוהה: לאיזוטופ היציב ביותר שלו זמן מחצית חיים של פחות מ-13 שעות. לפיכך לא נעשה בו שימוש, ורק מעט ידוע על תכונותיו. הוא הראשון בקבוצת היסודות העל-כבדים, וה-12 בסדרת היסודות הטרנס-אורניים. ההערכה היא שתכונותיו הכימיות דומות לאלה של הפניום.
היסטוריה

על קיומו של הרתרפורדיום דווח לראשונה בשנת 1964 במכון המאוחד למחקר גרעיני בדובנה (ברית המועצות). החוקרים שם הפציצו פלוטוניום-242 ביונים של 22Ne שהואצו לאנרגיה של 113 מיליון אלקטרונוולט וטענו שגילו עקבות של ביקוע גרעיני שהעיד על יצירת יסוד האיזוטופ 260Rf ו-4 נייטרונים חופשיים.
בשנת 1969 יצרו את היסוד חוקרים וביניהם אלברט גרסיו, באוניברסיטת ברקלי שבקליפורניה בהפצצת 248Cf ו-249Cf ביוני 12C ו-13C במאיץ חלקיקים. מהניסוי נוצרו האיזוטופים רתרפורדיום 257,258,259,261. חוקרים אלו טענו שאינם מסוגלים לשחזר את הניסוי של החוקרים מדובנה.
תוצאות אלה יצרו מחלוקת על השם הראוי ליסוד החדש. הרוסים הציעו את השם "דובניום" או "קורצ'טוביום", והאמריקנים הציעו "רתרפורדיום". בשנת 1997 יושבה המחלוקת, והיסוד קיבל את שמו הנוכחי, אך הקרדיט לגילוי רתרפורדיום עדיין תחת ויכוח.
איזוטופים

עד כה נספרו לרתרפורדיום 10 איזוטופים:
263 - בעל זמן מחצית חיים של 10 דקות.
265 - בעל זמן מחצית חיים של בערך 13 שעות (היציב ביותר).